Etnobotani (dari "ètnologi" - kajian ngenani budaya, lan "botani" - kajian ngenani tuwuhan) ya iku ngèlmu kang nyinaoni gegayutane manungsa lan [[tuwuhan.
Panaliten etnobotani diwiwiti déning para ahli botani kang mokusake babagan persepsi ékonomi saka sawijining tuwuhan kang digunakaké déning masarakat lokal. Ahli etnobotani tugase ya iku ndokumentasekake lan njentrehake geyayutan kompleks antarané budaya lan cara gunakake tanduan kanthi fokus utama ing kepriye tuwuhan digunakaké, dikelola, lan dipersepsekake ing pirang-pirang lingkungan masarakat, tuladhané minangka panganan, obat, praktik keagamaan, kosmetik, pewarna, tekstil, sandangan, konstruksi, piranti, mata uang, sastra, ritual, sarta panguripan sosial.

Saiki ngèlmu etnobotani ngarah marang sasaran kanggo ngrembakakake sistem kawruh masarakat lokal tumrap tuwuhan obat saéngga bisa nemu senyawa kimia anyar kang migunani nalika gawé obat-obatan modhèren kanggo marekake lelara-lelara kang bebayani kaya ta kanker, AIDS lan jinis lelara liyané.

Sajarah 
Perkembangan sajarah etnobotani:

 1492: Colombus nemu pemanfaatan tembakau (Nicotiana tabacum) ing Cuba. Kolonisasi kang duwé kepentingan ékonomi lan eksplorasi keilmuan (1663-1870)
 1873-1980: wiwitane ngèlmu etnobotani
 1873: Power nulis buku ngenani aboriginal botany
 1895: Harsberger nulis ngenani ethnobotany
 1900: Davis Barrow ana nalika dhoktor etnobotani wiwitan The Ethnobotany of the Coahuilla Indian of Southern California
 1920: Publikasi tuwuhan obat ing India
 1980: etnobotani dikenal déning masarakat akademislan awam
 1981: jurnal etnobotani. Ing dekade pungkasan diterbitake pirang-pirang jurnal asil panalitèn etnobotani: Journal of Ethnobiology, Journal of Ethnopharmacology, Ethnobotany, Ethnoecology
 1983: Perhimpunan Masarakat Etnobotani kang diprakarsai déning Perhimpunan Arkéologi Amérika

Cathetan suku 

Antropologi
Botani